1903

1900 - 1901 - 1902 - 1903 - 1904 - 1905 - 1906
't Joar 1903 is 't 3e joar in de 20e eeuwe volgenst de christelikke joartellienge.
Gebeurtenissn
januoari 
23 - Êeste ipvoerienge in Gent van 't naturalistisch drama Het Gezin Van Paemel van Cyriel Buysse. De dialoogn zyn in 't dialect en 't stik goat over d' historie van e boerefamilie die geconfronteerd wordt met oarmoe en sociale wantoestandn.
moarte 
11 - Den Aalstersche paster Adolf Daens houdt zyn êeste redevoerienge ols nieuwverkoozn volksverteegnwoordiger. Je valt scherp uut teegn de Katholieke Partye. Je kloagt de pasters an die by de latste verkieziengn ip de prikstoel in de kerke beweirdn dat ip de socialistn en de liberoaln stemmn e dôodzounde zou zyn.
21 - De Keunienklyke Vlamsche Academie vo Toal-en Letterkunde bekrôont postuum den dichter Guido Gezelle vo zyn bundel Rijmsnoer. 
meie 
25 - Begun van de werkn an de spôorweg van de Belgische kolonie Katanga in Afrika.
juni 
11 - Alexander Obrenovic, keunienk van Servië, wordt mè hêel zyn familie vermôord. 
16 - Henry Ford richt in Detroit de Ford Motor Company ip.
29 - Wandoadn begoan in Congo-Vrystoat, privé-eigndom van de Belgische keunienk Leopold II in Afrika,  lokkn officieel protest uut van de Britsche regerienge.
juli
 1 - Vertrek van d' êeste Rounde van Vrankryk. In totoal stoan der 60 coureurs an de start, en 't geroakn der mor 21 in Parys, woarounder de West-Vloamienk Julien Lootens (7stn). De winnoare is de Fransman Maurice Garin.
december
17 - De Wright-Flyer, uutgevoundn deur de gebroers Wright, stygt ip vanof 't strange van Kitty Hawk in North-Carolina (Verênigde Stoatn). 
31 - De Keunienklyke Schenkienge, de bezittiengn die keunienk Leopold II an België geschounkn hèt in 1901 ip zyn 65ste verjoardag, wordt by wet anveird. Critici beweirn da Leopold met die schenkienge zyn dochters hè willn ountervn.
 Geboorn 
februoari
 13 - Georges Simenon, Belgische schryver
september
1 - Julien Delbecque, West-Vlamsche coureur
oktober 
10 - Prins Karel van België, groaf van Vloandern en regent van België
 Overleedn 
april
30 - François Crépin, Belgische plantkundign
meie
 28 - Alfons Van Hee, West-Vlamsche paster, iprichter van 't Manneke uut de Mane

Categorie:1900-1909